
CSS | Selectors
[bookmark: _6y82dmcgp0sh]Introduktion til CSS Selectors

Dette er en komplet guide, der vil præsentere dig for alle aspekter af CSS selectors - både grundlæggende og mere avancerede.

Formålet er at  give dig en dybere indsigt i de muligheder, du har med CSS selectors og lære dig nogle teknikker, der vil give dig evnen til at ramme et hvilket som helst HTML-element på en webside - uanset om elementet er udstyret med en id, class eller slet ingen attribute.

Evnen til at udforme præcise CSS selectors, der kan ramme med en kirurgs præcision, vil gøre dig i stand til at tage magten over et hvilket som helst webdesign og ikke omvendt. 

[bookmark: _t5my9j6bw55q]Properties og values
På overfladen har CSS sproget en simpel struktur. Det består af en række properties som fx width, height og color, som alle kan tildeles nogle forskellige values, som enten kan være prædefinerede eller nogle, man selv definerer.

Properties og values fungerer parvis adskilt af et kolon. Af samme grund går de under betegnelsen “property/value pairs”. Et par eksempler kunne være width: 30px eller text-align: center.

[bookmark: _nefb9kaqow9t]Selectors
Properties og values udgør to af CSS sprogets tre dele. Den tredje er CSS selectors. Hvor de to første tilføjer styling til HTML-elementer, så er det den tredje del, der afgør, hvilke HTML-elementer, som stylingen tilføjes.

Properties og values er paratviden, der kan slås op i forskellige opslagsværker, som fx w3schools.com eller Codrops CSS Reference.  
Det kan CSS selectors ikke på samme vis, da de kan kombineres på uendeligt mange måder og kan påvirkes af den kontekst, de indgår i. Det kan derfor være svært at tale om et egentligt facit, hvilket ofte gør det umuligt at google en løsning. 


p { color: red; }

CSS selectors kan derfor være langt mere udfordrende at lære at beherske end noget andet, men når du først lærer at udnytte mulighederne, vil du kunne høste store fordele.

[bookmark: _6nrn573nn3a]Combinators
En “combinator” er et forhold, der beskriver relationen mellem to led i en selector. Ved brug af CSS combinators kan du udforme meget avancerede selectors, der kan ramme et hvilket som helst element på en webside.
Der findes i alt fire CSS combinators, som hver især vil blive gennemgået i denne guide.

[bookmark: _bk7wdtokrglf]Multiple Selectors
CSS-sproget har flere indbyggede metoder til at optimere din kode, så du kan nøjes med færre kodelinjer, hvilket både minimerer risikoen for fejl og desuden er nemmere at vedligeholde.

En af metoderne kaldes multiple selectors og går ud på at gruppere to eller flere CSS selectors, hvis de deler de samme properties / values. 
Denne guide indeholder en introduktion til grouping, samt en række eksempler på, hvordan du med fordel kan benytte teknikken.

[bookmark: _8csujgaoofd0]Specificity
Når du laver en tilføjelse til dit stylesheet, som af en eller anden grund ikke “slår igennem” og vises på skærmen og koden ikke indeholder fejl, så har du sandsynligvis at gøre med et specificity-problem.

Specificity er et engelsk udtryk, der kendetegner det regelsæt, der rangordner forskellige CSS selectors i forhold til hinanden. Denne guide indeholder en gennemgang af det regelsæt, der dikterer forskellige CSS selectors specificity.

[bookmark: _82w58g5vllo1]CSS Selectors fra A-Z
Guiden afsluttes med opgaven “CSS selectors fra A til Z”, som tester dig i din viden om CSS selectors ved at du skal style 30 udvalgte elementer i et web layout.

God fornøjelse :-)

